Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: szervezetekről szóló 1997. évi CLVI. törvényben meghatározott feltételek szerint nyújtja.
Paragraph Index: 728

szervezetekről szóló 1997. évi CLVI. törvényben meghatározott feltételek szerint nyújtja. 2001/43. szám A pályázat nem tartalmazhat olyan feltételeket, amelyekből — az összes körülmény mérlegelésével — nem állapítható meg a pályázat tisztasága, illetve amellyel nem kerülhető el, hogy a pályázatnak előre meghatározott nyertese legyen. Pályázni tudományos kutatási terv benyújtásával lehet. A kutatási tervet a pályázónak olyan részletességgel kell kimunkálni, hogy abból kitűnjenek a tervezett kutatások előzményei, indokai, az alkalmazandó módszerek, a pályázó eddigi tevékenysége, a várható tudományos eredmények és azok társadalmi hasznossága. A pályáztatás (meghirdetés időpontjait, döntések határidejét stb.), valamint a támogatásban részesített pályázatok szakmai és pénzügyi beszámoltatásának rendjét, a Közalapítvány folyamatos ellenőrzési jogát a Szervezeti és Működési Szabályzatban, illetőleg az elszámolásokkal szemben támasztott követelményeket az SZMSZ mellékletét képező vagyonkezelési szabályzatban kell szabályozni. A Közalapítvány a nyertes pályázók nevét, a pályázatok címét, a megítélt támogatás összegét a döntést követő két hónapon belül a Magyar Tudomány és a Magyar Felsőoktatás folyóiratban, valamint az Oktatási Minisztérium internetes honlapján is közzéteszi. Az érintetteket az OKTK Titkársága levélben értesíti a hozott döntésről. XII. A Közalapítvány szervezete és működése A Közalapítvány kuratóriuma: A Közalapítvány legfőbb döntéshozó, képviselő és kezelő szerve a 31 tagú kuratórium. Tagjai a tudományos élet kiemelkedő képviselői. Valamennyi kuratóriumi tag — ideértve az elnököt és a titkárt is — megbízása a felkérésük, illetve a megbízatásuk időpontjától függetlenül 2000. október 31-ig szól. 2000. november 1-jétől a kuratórium 8 taggal működik, akiknek megbízása 2005. május 31-ig szól. A tagság megszűnik a határozott időtartam lejártával, lemondással, kijelölés (felkérés) visszavonásával és elhalálozással. A kuratóriumban változás csak az Alapító Okirat módosításával lehetséges, amelyre az alapító jogosult. Az 1052/1997. (V. 21.) Korm. határozat alapján indokolt a kuratórium összetételét úgy kialakítani, hogy az biztosítsa a kellő gazdasági szakértelmet. A kuratórium összetétele 2000. október 31-ig: Elnök: Valki László (ELTE ÁJK) Titkár: Pritz Pál dr. (MTA) Tagok: Inotai András (MTA Világgazdasági Kutatóintézet) Madarász Aladár (MTA Közgazdaságtudományi Kutatóközpont) Boros László (ELTE ÁJK) Csatári Bálint (MTA RKK Alföldi Tudományos Intézet) Maróth Miklós (Pázmány Péter Katolikus Egyetem) Laki László (MTA Politikai Tudományok Intézete) Granasztói György (Teleki László Intézet) Vizkelety András (Fragmenta Codicum Kutatócsoport) Sárkány Mihály (MTA Néprajzi Kutatóintézet) Ormos Mária (Pécsi Tudományegyetem BTK) Harcsa István (Központi Statisztikai Hivatal) Halász Gábor (Országos Közoktatási Intézet) Lóczy Péter (Belügyminisztérium) Tallós Emil (Földművelésügyi és Vidékfejlesztési Minisztérium) Csernenszky László (Gazdasági Minisztérium) Báthory János (Határon Túli Magyarok Hivatala) Horváth János (Honvédelmi Minisztérium) Vágvölgyi Péter (Igazságügyi Minisztérium) Ligetiné Nechay Erzsébet (Környezetvédelmi Minisztérium) Csapodi Csaba (Közlekedési és Vízügyi Minisztérium) Éger György (Külügyminisztérium) Kovács Álmos (Magyar Nemzeti Bank) Budavári Péter (Pénzügyminisztérium) Schmidt Mária (Miniszterelnöki Hivatal) Tóth Zsolt (Miniszterelnöki Hivatal) Laky Teréz (Munkaügyi Kutatóintézet) Vukovich Gabriella (Központi Statisztikai Hivatal) Bársony Csaba (Oktatási Minisztérium) Éger György (Külügyminisztérium) A kuratórium összetétele 2000. november 1-jétől: Elnök: Kopp Mária Tagok: Andrásfalvy Bertalan Granasztói György főigazgató, Teleki László Intézet Halász Gábor főigazgató, Országos Közoktatási Intézet Gellér Balázs egyetemi adjunktus, ELTE ÁJK Náray-Szabó Gábor főosztályvezető, Oktatási Minisztérium Laki László tudományos főmunkatárs, MTA Politikai Tudományok Intézete Maróth Miklós, az MTA levelező tagja, egyetemi tanár, Pázmány Péter Katolikus Egyetem Az elnök feladatai: — irányítja a Közalapítvány tevékenységét, működését; — képviseli a Közalapítványt; — figyelemmel kíséri a programokat, pályázati támogatásokat; — irányítja a szervezési munkát; — a Közalapítvány tevékenységéről folyamatosan tájékoztatja a nyilvánosságot; — gondoskodik a Közalapítvány éves beszámolójának és közhasznúsági jelentésének nyilvánosságra hozataláról; — felügyeli a titkárság tevékenységét; — a titkárság vezetőjével való munkaviszony létesítése és megszüntetése. Az elnök helyettesítésének módja: Az elnököt akadályoztatása esetén, az általa írásban megbízott tag helyettesíti. Az elnök csak kuratóriumi tagot bízhat meg helyettesítésével, kivéve az alapító képviseletét ellátó kuratóriumi tagot. Ebben az esetben a megbízott tagot teljeskörűen megilleti az elnök joga. A helyettesítés időtartama alatt megtett intézkedéseiről az elnök és a kuratórium felé beszámolási kötelezettsége van. 2001/43. szám XIII. A kuratórium tagjaira vonatkozó összeférhetetlenségi szabályok A Közalapítvány kuratóriuma határozathozatalában nem vehet részt az a személy, aki vagy akinek a Ptk. 685. § szerinti közeli hozzátartozója, élettársa (a továbbiakban együtt: hozzátartozó), a határozat alapján, kötelezettség vagy felelősség alól mentesül, vagy bármely más előnyben részesül, illetve az ennek alapján megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében, a bárki által megkötés nélkül igénybe vehető, nem pénzbeli szolgáltatás. A közhasznú szervezet megszűntét követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. A kuratórium nem köztisztviselői jogviszonyban álló tagjai nem lehetnek egyidejűleg más, központi költségvetésből finanszírozott tudománytámogató program vezető testületének tagjai. XIV. A kuratórium működése

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes